EL
17.7.2023
Επίσημη Εφημερίδα της Ευρωπαϊκής Ένωσης
C 252/53
Λόγοι ακυρώσεως και κύρια επιχειρήματα Προς στήριξη της προσφυγής της, η προσφεύγουσα προβάλλει δύο λόγους. 1.
Με τον πρώτο λόγο ακυρώσεως προβάλλεται ότι η ενίσχυση που χορήγησε η Δανία στην Post Danmark για τις υποχρεώσεις παροχής καθολικής υπηρεσίας το 2020 δεν είναι συμβατή με την εσωτερική αγορά διότι δεν συνάδει με το πλαίσιο για υπηρεσίες γενικού οικονομικού συμφέροντος (1) (στο εξής: πλαίσιο ΥΓΟΣ), στο μέτρο που: — η Επιτροπή δεν εξέτασε το ζήτημα πλήρως και επαρκώς· — η κατανομή κόστους της Post Danmark δεν συνάδει με την παράγραφο 18 του πλαισίου ΥΓΟΣ. 2.
Με τον δεύτερο λόγο ακυρώσεως προβάλλεται ότι η αντιστάθμιση για τις υποχρεώσεις παροχής καθολικής υπηρεσίας δεν είναι συμβατή με την εσωτερική αγορά διότι ο υπολογισμός του καθαρού αποφευχθέντος κέρδους (ΚΑΚ) ενέχει νομικά και πραγματικά σφάλματα, στο μέτρο που: — ο υπολογισμός του ΚΑΚ βασίζεται στην παραδοχή ότι η μετατροπή της Post Danmark έλαβε χώρα μόνο στο αντίστροφο σενάριο· — η Επιτροπή δεν εξηγεί γιατί η Post Danmark δεν μπορούσε να αυξήσει τις τιμές για να καλύψει το επιπλέον κόστος των υποχρεώσεων παροχής καθολικής υπηρεσίας· — το ποσό που προκύπτει από τον υπολογισμό του ΚΑΚ είναι υπερβολικό καθόσον υπερβαίνει κατά πολύ τις καθαρές ζημίες που είχε υποστεί η Post Danmark λόγω των υποχρεώσεων παροχής καθολικής υπηρεσίας όπως αποτυπώνονται στην ετήσια έκθεση της Post Danmark για το 2020· — η Επιτροπή υπέπεσε σε σφάλματα στο πλαίσιο του αντίστροφου σεναρίου· — η Επιτροπή υπέπεσε σε σφάλματα κατά την εκτίμηση των πλεονεκτημάτων που απέρρεαν από τα ακόλουθα άυλα οφέλη τα οποία σχετίζονται με τις υποχρεώσεις παροχής καθολικής υπηρεσίας: (α) περιουσιακά στοιχεία διανοητικής ιδιοκτησίας· (β) οικονομίες κλίμακας· (γ) εξουσία διαπραγματεύσεως· (δ) καθολικώς ισχύουσα κάλυψη· (ε) γενικευμένη παρουσία και εμπορική φήμη· — η συγκριτική αξιολόγηση την οποία διενήργησε η Επιτροπή προς επαλήθευση των αποτελεσμάτων του ΚΑΚ είναι εσφαλμένη.
(1)
Ανακοίνωση της Επιτροπής — Πλαίσιο της Ευρωπαϊκής Ένωσης για τις κρατικές ενισχύσεις υπό μορφή αντιστάθμισης για την παροχή δημόσιας υπηρεσίας (2011) (ΕΕ 2012, C 8, σ.
15).
Προσφυγή της 27ης Απριλίου 2023 — Arysta Lifescience κατά EFSA (Υπόθεση T-222/23) (2023/C 252/65) Γλώσσα διαδικασίας: η αγγλική Διάδικοι Προσφεύγουσα: Arysta Lifescience (Noguères, Γαλλία) (εκπρόσωποι: D. Abrahams, Z. Romata, H. Widemann και R. Spangenberg, δικηγόροι) Καθής: Ευρωπαϊκή Αρχή για την Ασφάλεια των Τροφίμων (EFSA)
Αιτήματα Η προσφεύγουσα ζητεί από το Γενικό Δικαστήριο: — να ακυρώσει την απόφαση της EFSA, της 17ης Φεβρουαρίου 2023 (Ref.
PAD 2022/175) «Κοινοποίηση της πλήρους δημοσιοποίησης του καταλόγου των βοηθητικών που υπάρχουν στην τυποποίηση των αντιπροσωπευτικών χρήσεων του Captan 80 WG σχετικά με την ανανέωση της έγκρισης της δραστικής ουσίας Captan»· — να καταδικάσει την EFSA στα δικαστικά έξοδα.